經名:一九一二

經名:止觀輔行傳弘決卷第六之一

頁數:三三一

上	欄

判爲無色. 若大乘中如大經諍論中云. 無色

界色非諸聲聞緣覺所知. 今且依小. 是時

下正修觀以入空處識處. 次無所有處中先

破古謬. 如禪門中. 問. 彼無所有處取少許

識緣之人定. 此事云何. 答. 不然. 應云一

切時中但緣無所有處. 說有少識者. 但以

意根對無所有法塵. 生少識想. 非取少識

緣之入定. 今文因此便破所有及有用等.

先識處下次明非想非非想處. 依八聖種此

中文略. 應云空處如病識處無所有處如

文. 非想非非想處如刺. 今不云者且寄有

漏. 謂此爲極故云勝定. 若其通途依聖種

觀. 用病等四及無常等四. 前四對治後四緣

諦. 故以此八緣於無色有總有別. 總者.

總以八觀觀彼四陰和合不實. 別者. 前之

四種治四陰事. 受如病想如癰. 行如瘡識

如刺. 以無常等治四陰理. 無常觀識苦觀

於受. 空觀於想無我觀行. 以有此八心易

生厭. 疾能捨離修習無漏. 問. 四禪但以苦

粗障三而爲方便. 空等四處何須用八. 答.

空處定細不說不過. 過患難識. 凡夫亦有

依六行者. 不及聖種離之速疾. 阿毘曇下

釋非想名. 引文存略. 立世云. 非如四色及

以三空故名非想. 非無想天及無心定. 名

非非想. 文引婆沙仍不盡語四禪. 人師尙

不許引色無想天. 肉總引四禪. 旣是論文

取亦無失. 人師釋義亦未全非. 今家俱存故

無破斥. 望前三空展轉離患. 以爲釋名. 故

知非想. 依同界釋不無其義. 不破人師

中	欄

意在於此. 大論云一常有漏者. 小乘經論非

想一地□唯有漏. 故婆沙云. 漏是何義. 答. 住

是漏義. 凡夫至此被留住故. 浸漬是漏義.

至三有頂常浸漬故. 流出是漏義. 垂盡三

有還出下故. 持義醉義在內義放逸義□是

漏義. 準初意釋. 是故有頂專受漏名. 論云.

何故非想及以欲界無無漏耶. 答. 非1由

器故. 無漏之法住中道故. 又欲地不定非

想愚□. 聖法反此故二處無. 若準大論成

論. 非想同無欲界則有. 此定下明非想具

惑. 言細法者. 彼地猶有四陰二入三界故

也. 所言十種者受乃至慧. 受謂識之所受.

想謂識之所想. 行謂法行. 觸謂意觸. 思謂

法思. 欲謂欲入定. 解謂法勝解. 念謂念

三昧. 定謂心如法住. 2慧根慧力. 此之十法

及無色愛無明掉慢. 心不3相應諸行. 苦集因

緣和合得生於彼. 欲入滅定先滅此等. 應

知下明用觀意. 旣知彼地具細煩惱卽有

三假. 用觀破之使入無生. 煩惱盡故名事

無生. 眞諦理窮名理無生. 故不由地而住

有漏. 若用下次判二智得名不同. 是名下

結遍也. 此卽破思假遍也○三明破4假

位中初明三藏位. 先出異部者. 成論之外

□屬異部. 諸阿毘曇□明見道在十五心.

次正釋中先釋聲聞. 且依修道至盡等者. 若

釋家家應須先辨欲惑九品能潤七生. 斷

品多少對果高下. 謂上上能潤二生. 上中

上上中上各潤一生. 中中中下共潤一生. 下

之三品共潤一生. 斷多少者. 俱舍云. 斷欲

下	欄

三四品. 三二生家家. 斷至五二向. 斷六一

來果. 釋曰. 斷上三品則損四生. 餘三生在

爲六品潤名三生家家. 進斷中上又損一

生幷前損五. 餘二生在名二生家家. 更斷

中中未損一生但名二向. 更斷中下兼

前中中成損六生. 餘下三品但潤一生名

爲一來. 問. 何緣無斷一品二品及斷五品

名家家耶. 答. 必無斷二不至第三而命

終者. 亦無斷五不至斷六而命終者. 謂由

取者起大加行. 必無不斷大品惑盡. 而命

終者. 言大品者謂三品也. 離三成九故三

名大. 若斷至二必至於三. 是斷初大品也.

若斷至五必至六者. 是第二大品. 又無一

品能障於果. 是故斷五必至於六. 此次斷

義與今文同. 問. 若無不斷大品而命終

者. 何故斷八不至於九而有命終. 答. 斷

九二義故異三品. 一者得果. 二者越界. 第

九一品以有障果及能越果. 故斷至八有

命終者. 六唯得果無越界義. 是故斷五必

至於六. 二三品中全無二義. 斷二必三於

理不疑. 今文中言超斷者. 卽是下文小超

之人. 本在凡地未得色定. 或修欲定欲惑

未斷. 此人至十六心超斷五品. 名爲家家.

此之五品同四品故. 隨其本斷品之多少.

而得名爲家家種子及以無學向果等名. 然

大師所用□準舊婆沙. 若欲知者更檢彼

文. 又家家者. 有二不同謂人及天. 天謂欲

天二三家生而證圓寂. 人謂人處或三二

家或三二洲而證圓寂. 若天三生天三人二.

經名:一九一二

經名:止觀輔行傳弘決卷第六之一

頁數:三三二

上	欄

若天二生天二人一. 人生三二反此可知. 故

天家家先於人中得見道已. 若超若次進

斷三四. 後於天中三二處生. 人中反此. 天

家家者. 於最後生天中餘殘結斷名得圓

寂. 人中家家準此說之. 六種那含位在其中

者. 大論三十三云. 五那含者. 謂中. 生. 行. 不

行. 上流. 復有六種. 五如上加現. 復有七

種. 六如上加無色. 俱舍不立現般但取

1無色般幷五爲六. 頌曰. 此中生有行. 無行

般涅槃. 上流若雜修. 能往色究竟. 超半超遍

沒. 餘能往有頂. 行無色有四. 住此般涅

槃. 釋曰. 不還有五. 一中. 謂欲界沒於色中

陰而般涅槃. 二者生般. 生色界已而般涅

槃. 三者有行. 生色界已長時修行方般涅

槃. 但有勤修無速進道. 四者無行. 生色界

已不經久修無功用行而般涅槃. 勤修速

進二道俱無. 五者上流. 於色界中要轉經

於四禪天處方般涅槃. 上流又二. 一者2雜

修. 卽樂慧是. 二無雜修. 卽樂定是. 有雜修

者往色究竟. 無雜修者往於有頂. 頌中餘

字是不雜修. 又有三種. 一全超者. 謂在欲

界於四禪中已遍雜修. 遇緣退失. 從梵衆

沒生色究竟. 中間盡越故名全超. 二者半

超. 梵衆沒已中間漸受十四天處. 或超一二

乃至十三. 後乃方生色究竟天. 皆名半超.

非全超故通受半名. 全不能超名爲遍沒.

無雜修者生無色界. 唯不能生五淨居天.

從廣果沒生三無色. 後生有頂方般涅槃

故此那含縱生無色猶屬色攝. 若欲界沒

中	欄

生無色天卽無色攝. 復有九種中生上流

各三種故. 如釋籤引. 此六九中未入般前.

或得名爲羅漢向攝. 在色界時或有勤修

速進故也. 第九無□等者. 從斷九惑各一

無□及一解脫. 斷名無□證名解脫. 阿毘

曇中加二如前. 三界下結成無生. 言盡無

生者. 毘曇云. 盡智者. 謂我知苦乃至知道.

無生智者. 言我知苦已不復更知. 乃至我

修道已不復更修. 又云. 我漏已盡不復更

生. 又云. 世智無漏智斷. 又云. 慧解脫人俱解

脫人. □從此等得二智名. 分別相狀等

廣如諸論. 次釋通位中初列經正判. 言共

聲聞等者. 通敎二乘七地已前與菩薩共

名共聲聞. 若爾. 八地已上過二乘地. 何故

亦名共菩薩耶. 答. 以初名後從本立名.

不同別圓始終別故. 三藏敎中雖有二乘

菩薩行遠. 始終伏惑永異二乘. 故不名共.

不聞別理復非不共. 問. 七地思盡何故六

地名共聲聞. 八名支佛地何故七地名共

支佛. 答. 通位從容具如後簡. 所言下略釋

也. 此意正言三乘共地. 何故諸敎判斷惑位

高下差別. 何故三乘惑斷前後. 智行不同. 雖

復不同而涉共位. 以由此故而得共名. 乾

慧下正釋也. 初釋聲聞中五停四念. 略如

玄文及釋籤引. □望三藏立內外凡. 若論

觀行巧拙雖別. 總別等相何妨稍同. 未有

理水故名爲乾. 薄有理解故名爲性. 忍者

因也. 見謂見諦. 欲惑稍輕故名爲薄. 欲惑

全亡故名爲離. 智斷功畢故名爲辦. 三別名

下	欄

名通位中. 先破立序舊明斷見思位皆

不同. 今□下先總破其斷見位殊. □是不

解通敎義耳. 何者下別責也. 通位斷見兩

地不同. 斷見復應不出入觀. 人師下人師

不曉推過與經. 故今折言不解經意. 今言

下略示. 別見下略釋. 然名下判斷. 例如下

引例. 此十六心同是一位. 尙判兩道. 何妨

斷見二地不同. 問. 當通敎中判斷見位. 自

分二地. 何須破他自立借別. 立斷見位還

同通敎. 答. □緣同通故得名通. 通雖二

地斷時仍促. 三乘共故雖促復長. 是故須

分三地四地. 或時借別別見更長. 仍有二

意. 若約理說通至佛地. 若約敎道云三四

地. 雖二意各別見義□長. 以別長故故借

敎道用判兩地斷見無爽. 若依通義云不

出觀. 若依別義但云地地皆能破見. 以

此爲異. 以別長故故後兩番. 通用四地皆

斷見位. 人多不見謂通義足. 何須借別. 此

是大師通申經論. 有此判者屬借別名名

通位也. 何者. 若定屬通不應地前而立伏

位. 若定屬別不應行向屬四善根. 乃至四

地共斷具惑亦復如是. 故立3北式示後

學者. 使古今異說冷然可見. 言借別下正明

借位. 先借別敎始終名通. 通敎地前無位

可論. 故借別敎內外凡位. 但名通敎初地

二地. 通敎地後亦無復位. 故但以別敎法雲

佛地. 以名通敎九地十地從容不定. 故有

或言. 大品旣云十地如佛. 當知卽是別名

名通. 故楞伽第七偈頌品云. 遠行善慧法雲

經名:一九一二

經名:止觀輔行傳弘決卷第六之一

頁數:三三三

上	欄

1地是佛種性. 餘者悉是二乘種性. 此亦別名

名通位也. 若是別位豈遠行已前屬二乘

耶近代釋位地前伏惑正是斯例. 若借下次

單借別十地名通十地. 則彼此地前通爲

伏惑. 通雖無位卽未斷惑不入地故. 四別

名名通菩薩位者. 此單約菩薩故. 修觀斷

見不定. 如此下. 略以菩薩斷見之位. 斥前

舊師三地四地斷見義也. 薄卽去菩薩斷思

位. 舊云下重序舊師六七兩地爲斷思位. 但

六地下今家難也. 先難六地. 六地離欲. 止

離欲惑. 如何卽云與羅漢齊. 次縱云. 縱帶

三果行四果向.  餘一品在亦名爲向. 如何

復得與羅漢齊. 若七地下次難第七地. 若

最後品盡名第七者. 此則可然. 前六 地中

旣但名離欲將向來屬果. 初禪初品亦屬

已辨. 斷初一品實未2辦故. 故亦不可與

羅漢齊. 今若下. 今爲申之則不取通十地

之名. 但用十度對果名便. 以別敎義多以

十度對於十地. 故亦依此以申今意. 立此

意者. 亦恐後人不曉經論對果高低不

識別敎名通之意. 次此皆下謙退推功. 次

問者. 三乘共位借義已成. 別立菩薩恐無

誠證. 次答意者. 經論各有兩處明文. 意□獨

語菩薩智斷. 初引大論三處焦炷者. 意引

乾慧別在菩薩斷惑之位. 若共二乘不名

初焰. 初焰卽是斷位故也. 論別立菩薩故

以初地而爲斷位. 故大論七十八燈炷品

云. 十地有二. 一菩薩初地爲3初焰. 二聲聞

見地爲初焰. 若猶菩薩地卽歡喜地爲初焰.

中	欄

論文旣以菩薩初地而爲初焰. 故今取之

以爲肉釋. 於共伏道尙得以爲菩薩初焰.

今但退取共斷位者. 爲獨菩薩初焰. 有何

不可. 故知此文別判通敎菩薩位也. 不文自

有獨菩薩位. 卽別菩薩位也. 所言三種菩薩

者. 卽共地菩薩中根之人. 亦同二乘三四地

斷. 又大品下次引大品肉釋也. 第十佛地尙

名菩薩. 肉前諸位無菩薩耶. 故云豈得無

中及以初耶. 言□極者. 以別佛地過十地

故. 今借別名乃至十地□極故也. 若無下

重引大品. 從初地來. 皆云菩薩修治地業.

故大品云. 初十. 二有八. 三五. 四有十. 五十

二. 六六. 七二十. 八五. 九十二. 十佛(今略爲頌)彼

文一一具列釋之. 當知此亦獨開菩薩. 次

引大論. 於菩薩邊別得忍名乃至遊戱神

通等名. 故知此名別屬菩薩. 大品忍名亦復

如是. 如此下正申今意. 依向所引尙得別

開菩薩地位. 準此以爲借別名通. 別對菩

薩何咎. 次問者. 斷欲九品那暇兩果. 答意

者. 聖暇果名休息疲怠. 散地惑重名爲多

難. 恐爲難退立兩果名. 次問者. 凡禪爲治

散. 欲散旣多應多立治. 答意者. 禪從地立

定散相違. 豈可於欲而多立禪. 次問意者.

前別爲菩薩立忍名者. 六七地前所有智

斷與二乘同. 何故菩薩別立忍稱. 答中有

三義故菩薩名忍. 初引十五十六心例. 如

十五心. 雖已有於七智八忍. 未入果位故

道比忍猶名爲因. 菩薩雖斷諸地見思習

未盡故. 位未滿故. 4故但名5忍. 餘二意可

下	欄

見. 次約別敎破思假者. 前借別名但顯

通義. 今正在別復顯□義. 故次明之. 問. 開

章之初不列別圓. 何故至此便釋別圓答.

但論空位正在藏通. 爲顯通義更借別

名. 若論始終□義似別. 若論文旨須知

圓融. 故於此中明別圓位. 言十行出假不

復關前者. 此中□意從假入空. 故別十行

不關前空. 但列藏通意在於此. 故顯體中

云. 若論三人則有諸位大小. 次圓位中. 但

云八信至第十信斷習盡者. 習通界外塵沙

無明. 例亦應云不復關前. 此不云者. 從

初已來三諦圓修. 與次第義永不相關. 此

論粗惑任運斷處與次第齊. 是故不須云

不相關. 引華嚴者. 恐人不了粗惑先除.

初證初住□望十信故云界內習盡. 次華

嚴下證初住位. 近代釋義地前咸伏. 云何

銷通住過牟尼. 此是第二番示文圓旨. 云

何下釋華嚴意. 初文略釋. 若爾下徵難. 旣

有菩薩過佛. 豈無聲聞過菩薩耶. 然以下

答. 佛道屬於別圓地住. 尙能過於藏通牟

尼. 灼然過於藏通菩薩. 此約當分作此比

決. 復次下辨同異. 同斷見思得名功用. 巧

拙不同. 此雖辨前破思假位智用各別. 亦

是遙判諸經論中智斷異同. 初文且列四敎

斷思智用各別. 次若言下判向所辨同異

文也. 初文是當通敎三乘自相比望. 次若言

下卽以別圓菩薩比望. 通藏二乘同斷見

思而智各異. 亦可云智斷俱異. 卽是通敎

不斷別惑. 此中未論斷於別惑. 故不論

經名:一九一二

經名:止觀輔行傳弘決卷第六之一

頁數:三三四

上	欄

也. 又通三乘自相望者. 亦可云智同斷異.

習有盡與不盡異也. 次問下料簡超果等

四. 初問可解. 答中初明有超. 雖不下明果

雖超而品數不失. 如神通人及常人行遲

疾不同. 豈無里數. 次問者. 夫論超者. 應是

利根. 身子利根何不超耶. 初聞三諦但得

初果. 答中言七日或十五日者. 大論三十八

云. 身子見舅與佛論議. 有云. 聞□□說三

諦. 或云. 經七日. 或云. 經十五日得無學

果. 阿難爲侍者者. 大論云. 佛心侍者必在

阿難. 如東日照西壁. 云結集時至法會中.

迦葉訶云. 汝如驢入馬群. 阿難聞已. 於閑

靜處精勤修習. 未得無學. 放身欲臥將頭

就. 枕. 未至枕間得阿羅漢. 故知爾前非無

智力. 以阿羅漢不合爲侍. 故不取證. 如

羅什入天竺. 國人敬重以沙彌五人爲侍.

據此降佛已還. □不應以大僧爲侍. 通

敎菩薩下一往且明不超之義. 故云亦應有

超. 菩薩無不荷負衆生故不論超. 論超

自約人行不同思假不得不破故也. 超果

下四種論1超. 言本斷者. 本在外道修世

禪時已斷思惑. 名爲本斷. 隨本時斷品數

多少. 故使於今入十六心超果不同. 本

得非想卽是已斷下八地思. 至十六心應

名阿羅漢向. 但名那含者. 以凡地時用有

漏智智力弱故但名那含. 得那含時此十

六心起無漏得替前有漏. 名印持定. 本得

初禪至二三四. 比說可知. 欲界九品隨以

世智斷之多少者. 若本斷九今名三向. 若七

中	欄

八品得名二果. 斷六品等名二果向. 斷五

四等但名初果. 不同次斷意如向說. 或三

兩品名家家者. 應云三四品. 或恐文誤. 或

婆沙不同. 善來者如第四說. 正習盡者□是

三藏佛耳. 圓人云最超者. 問. 前云荷負是

故不超. 云何不同. 答. 此言超者. 以圓望別

故得超名. 故引瓔珞證超不超. 彼本業經

敬首菩薩白佛言. 諸佛菩薩以大方便平等

大慧照諸法界. 爲頓等覺爲漸漸覺. 佛言.

我昔法會有一億八千無垢大士. 卽於法會

達法性源頓覺無二. 一切諸法皆一合相.

各於十方說此瓔珞. 大衆皆見一億八千

頓覺如來. 故知彼經唯有頓覺. 玄文第五判

爲初住. 龍女亦爾. □名頓覺. 言無垢者. 且

約六卽以明無垢. 淨名者. 雖成佛道. 明初

住超. 行菩薩道. 此卽不超. 實相理下卽第四

句○三四門料簡者. 初文者明須門意. 爲

通理故故十六門□破見思. 今明入空破

見思竟. 應須更簡能入之門. 爲是義故須

明諸門. 諸門雖卽俱有智斷有次不次. 見

思□障故須明門. 若卽門通中是今文正

意. 餘三能所爲顯圓極. 彼此乃成一十六

門觀於是思. 又若識諸門. 觀諸經論冷然

可見. 以諸經論不出十六故也. 初釋三藏

四門. 初明有門中. 初引論起觀. 如此下

用觀破惑. 鹿苑下明得益之人. 言俱□五

人者. 謂陳如□□跋提十力迦葉2拘利太

子. 佛初成道欲度二仙. 以初出家於二仙

所習世間定. 欲報往恩故欲先度. 空聲報

下	欄

曰. 二仙已死. 次思度五人往到其所. 五人

立暇. 佛到暇破. 五人恭敬爲敷具等聞法

得道. 閻色提中五人得道. 最在一切人天之

前. □是有門之力故也. 又□□說三諦者.

如3論偈曰. 一切衆生智唯除佛世尊. 欲比

舍利弗. 智慧及多聞. 於十六分中. 猶尙不

及. 一. 因見□□威儀庠序而就問之. 汝師

是誰. 誰之弟子. □□答曰. 悉達太子捨生老

病死出家修道得三菩提. 是吾師也. 身子

又問. 師說何法. 答. 我年尙幼稚. 學戒日初

淺. 豈能演至眞廣說第一義. 身子言. 略說

其要. □□曰. 諸法從緣生. 是法說因緣. 是

法緣及盡. 我師如是說. 身子聞已而得初

果. 初□□晨出佛已告之. 今日所見必是利

人. 應略說法. 是故略說四諦中三. 諸法從

緣生苦諦也. 是法說因緣集諦也. 是法緣及

盡滅諦也. 身子聞已還其所止. 目連見之先

起迎逆而謂之曰. 汝得甘露應可共嘗. 身

子便爲如聞而說. 目連聞之亦得初果. 4二

人見佛. 佛命善來□得羅漢. 千二百人者.

三迦葉千人. 優樓迦葉五百. 二弟各二百五

十. 目連身子二百五十. 今文闕五十. 大論問

曰. 此諸比丘何故常隨世尊. 答. 如病者得

差常隨大醫. 如衆星繞明顯佛德尊高. 大

論下明用門者善須方便. 言方便者. 般若

以無著爲宗. 若無方便於門起著. 用有

則墮有中. 乃至諸門亦復如是. 大集下引

佛世5人依門得益. 次明空門. 故彼下證門

體. 云是老死誰老死者. 大論引雜含云. 十

經名:一九一二

經名:止觀輔行傳弘決卷第六之二

頁數:三三五

上	欄

二因緣從無明至老死. 若有人言是老死.

若言誰老死. 皆生邪見. 乃至無明亦復如

是. 若說無誰老死當知虛妄. 是名生空.

若說無是老死當知虛妄. 是名法空. 乃至

無明亦復如是. 彼經佛在調牛聚落. 告諸

比丘. 初中後善乃至梵行淸淨. 所謂大空經.

若有問言. 彼誰老死老死屬誰. 彼卽1言. 我

卽老死今老死屬我. 老死是我所. 若無明離

而生明者. 彼誰老死老死屬誰. 老死則斷.

斷其根本則無明滅. 無明滅則諸行滅. 具

二空故名爲大空. 故知小乘空於我所. 名

爲法空. 空於我人名衆生空. 若諸菩薩以

空涅槃□沙佛法. 名爲法空. 人謂小乘不

明法空者. 未曉經意. 從有2誠敎云聲聞

人但得生空. 且讓菩薩與奪之言3◎

◎4須菩提空無偏明等者. 雖得羅漢何廢

偏長. 石室觀空者. 佛在□利一夏安居. 佛

以神力暇諸人天. 不知處所. 夏受歲已. 佛

攝神足欲還閻色. 爾時須菩提於石室中

住. 自思惟言. 佛□利下當至佛所禪佛耶.

爲不至耶. 復自思惟. 佛常說法. 若人以智

慧力觀佛法身. 是名見佛中最. 佛時已從

□利下閻色提. 四衆皆集人天相見. 座中有

佛及轉輪王諸天大集. 衆會莊嚴先未曾有.

須菩提念. 今此大衆雖復殊特勢不久停.

磨滅之法皆歸無常. 因此無常觀之初門.

悉知諸法空無有實. 作是觀時卽得道證.

時一切衆皆欲先見如來禮拜供養. 有蓮

華色比丘尼. 常爲他人呼爲□女. 欲除惡

中	欄

名便化爲輪王. 七寶千子. 衆人見之皆悉

避座. 化王見佛還復本身. 爲比丘尼最先

禮佛. 佛告尼言. 非汝先禮我. 唯須菩提最

初禮我. 所以者何. 須菩提觀諸法空爲見

法身. 得眞供養供養中最. 非供養生身名

供養也5◎

止觀輔行傳弘決卷第六之一

止觀輔行傳弘決卷第六之二

唐毘陵沙門湛然述

◎6大品被加等者. 凡言加者加於可加. 以

須菩提空與般若空相應相似. 是故佛加令

其說空. 般若是智故亦加身子. 所以但加

此二人也. 故云欲以大空□小空等. 以般

若中盛明此二. 是故但加此二人也. 法華

云. 我等雖爲諸佛子等說菩薩法. 大品中

佛告須菩提. 汝當爲諸菩薩說般若波羅

蜜. 如諸菩薩所應成就. 須菩提說已. 時諸

菩薩聲諸聞四衆天龍八部作是念言. 爲須菩

提自力. 爲是佛力. 須菩提知大衆心念語

身子言. 豈佛弟子有所說法. 皆是佛力. 佛

說法相不相違背. 二乘之人無力能說. 大

論五十三云. 爾時須菩提作是念. 三世諸佛

從般若波羅蜜生. 須菩提小人. 佛云何讚

言欲說般若. 當如汝所說. 答. 須菩提說皆

承佛旨. 正使諸大菩薩大梵王等不承佛

意. 尙不能說. 肉須菩提在於佛前能自恣

下	欄

說. 身子有說亦復如是. 大論下善用方便.

意亦同前有門中說. 斥非中□7(狄朗切)第三門

比說可見. 第四門中言車匿者. 引人簡濫.

佛臨涅槃阿難心沒憂海. 阿泥樓豆言. 如

來不久當入涅槃. 若有所疑今悉可問. 何

以憂愁以失法利. 阿難因是前白佛言 . 一

切經初安何等字. 乃至惡口車匿云何□治.

佛言. 一切經初皆安如是我聞等字. 惡口車

匿依梵法治. 若心調柔軟當爲說那陀迦

○延經. 離有離無乃可得道. 言離有無

者卽是雙非. 若觀境者. 亦應云假無同前.

非前實法有無俱是. 是故雙非此卽境也.

作此觀者卽名爲觀. 如此下明門中得益

之位. 言溝港者. 古來□譯方言未通. 便以

預流譯爲溝港. 通水曰溝□水曰港. 四門

下明門異理同. 初正明門異理同. 有法譬

證. 依理通諍中初正通. 跋摩者. 宋文帝時

來至此土○住祇洹. 臨終遺書自說已證.

傳與此土及外國僧衆. 偈有8四十六行. 先

歸敬三寶已. 次說不淨觀. 後說得二果. 末

後云. 那彼阿毘曇說五因緣法. 實義修於

智名者莫能見. 諸論各異端修行理無二

等. 心那依毘曇得道. 故斥成論不得道

者. 但計異端無行契理. 然眞諦寂寥等非

偈文也(寥亦寂也. 空無人也)□者去惑也. 論主者. 訶黎

跋摩造成實論. 何故下辨諍有無. 論文雖

分大小辨諍今通用之. 順理必無失理故

諍. 菩薩無諍中. 釋迦初値至三祇等者. 俱

舍云. 於三無數劫各供養七萬. 又如次供

經名:一九一二

經名:止觀輔行傳弘決卷第六之二

頁數:三三六

上	欄

養五六七千佛. 釋曰. 初僧祇初供養七萬五

千佛. 二僧祇七萬六千. 三僧祇七萬七千. 頌

曰. 三無數劫滿. 逆次逢勝觀然燈寶□佛. 初

釋迦牟尼. 釋曰. 第一僧祇初値釋迦牟尼. 第

一僧祇滿値寶□佛. 第二滿値然燈佛. 第三

滿値勝觀佛. 大論第二僧祇名□那尸棄. 第

三名毘婆尸者. 彼此音異. 六度具如弟三

卷引. 論因則指釋迦等者. 彼婆沙中釋菩薩

義. 明因則指釋迦三祇百劫. 明果則指彌

勒當成. 何故爾耶. 釋迦果已成是故指因行.

爲令慕果而行因故. 彌勒因已滿是故指

當果. 皆使觀因以知果故. 故諸聖敎□明

釋迦之因. 如說菩薩昔苦行等. □明彌勒

之果. 如說彌勒下生經等. 龍樹難云等者.

大論二十七問. 觀諸法實相及修慈悲令

三毒薄. 薄故能集淸淨功德者. 如離欲人

斷下地結猶有上惑. 故名爲薄. 又如初果

見盡思存. 尙未名薄. 如佛所說斷1淫怒

癡名斯陀含. 故名爲薄. 如是等義薄卽是

斷. 汝何未斷而名爲薄. 論云. 若得無生忍

時斷正煩惱. 得佛果時斷餘殘習. 是眞實

說. 此仍存通以破於藏. 又大論第五. 廣斥

六度菩薩云. 是迦○延子輩不讀衍經非

大菩薩. 不知實相. 自以利根於佛法中

作諸論議. 作結使智根等楗度. 尙處處失肉

菩薩論. 故此初文云釋論引迦○延子明

菩薩義. 當知大論爲破故引. 故論斥云. 如

小人尙不能跳小渠. 肉度大河豈不沒

失. 云何沒失. 如云昔菩薩. 爲大薩他婆度

中	欄

大海水惡風吹船. 語賈人言. 汝捉我髮我

當度汝. 諸人捉已以刀自殺. 大海水法不

宿死屍. 卽時疾風吹至岸邊. 大慈如是而

言不是菩薩. 受然燈記身升虛空見十方

佛. 於空立讚. 然燈記言.  汝於來世作佛號

釋迦牟尼. 得記如是如何言未是菩薩. 三

僧祇未有相好. 亦無種相因緣. 見然燈佛

身升虛空見十方佛. 豈非大相. 爲佛所

記當得作佛. 亦是大相. 捨此大相而取三

十二相. 三十二相輪王魔羅亦能作之. 調達

亦有三十相. 餘人各有2少. 多如靑目長臂

等. 汝何以重相. 何經說三祇菩薩不種相

好因. 如難陀因浴毘婆尸佛. 以靑黛塗

支佛塔作支佛像. 願得端正金色之身. 世

世受樂處處受生. □得端正. 是福之餘. 生

迦毘羅釋種之中. 得三十相出家得無學.

佛說五百比丘中難陀第一. 是相易得. 云

何九十一劫中種. 餘一生中得. 是爲大失. 又

初僧祇不知作佛不作等者. 若藏若衍何

處說是語耶. 迦○延子言. 佛口雖三藏中

不說. 義理應然. 毘曇婆沙作是說耳. 如首

楞嚴說四授記中. 有未發心與記. 有適發

心與記. 他人盡知已不知. 有他已盡知. 云

何二僧祇不知作佛. 又云. 種相好唯在欲

界. 色界何故不得種耶. 如諸梵王常請佛

轉法輪. 云何言上界不得. 又不惜身命名

檀. 不知三空故不名淨. 乃至般若亦須

知三事皆空. 言分地息諍者. 云二乘及菩

薩尙不能分. 分地爲七分是算數法. 是世

下	欄

俗般若中少許耳. 又云. 要在人中種相因

者. 如婆伽度龍十住菩薩. 阿那婆跋達多龍

王七住菩薩. 羅○阿修羅王亦是大菩薩. 何

故云餘道不種相耶. 言一思一相者. 是心

迪指頃六十生滅. 一心不住不能分別. 云

何能種大相. 不應不了心中種. 多心和合

乃能種. 猶如重物多人能擔. 一人不能擔.

若云釋迦弟子機熟者. 藏衍等經亦無此

說. 出自汝心. 如是種種破三藏相好. 若爾.

衍相云何. 答. 大論二十九云. 云何名爲衍中

相好. 十方三世諸佛皆悉無相. 何故說相. 一

相尙無. 何故說三十二相. 答. 佛法二種世諦

第一義諦. 世諦有相. 第一義諦無相. 又福

道慧道. 又生法二身. 又相好嚴身無畏不共

嚴衆生. 又爲二種衆生故現二身. 著名字

者爲說相好. 知法假名不爲說三十二相.

問. 力無畏亦有相好. 云何說法身無相. 答.

一切諸法悉皆無相. 現色身者爲見色生

喜發道心者. 說相無咎. 於前多解一一

皆開爲三敎意. 以斥三藏方稱經旨. 問. 何

故3不多不少. 唯說三十二相耶. 答. 丈六

身邊少則莊嚴不周. 多則雜亂. 問. 何名爲

好. 答. 相大莊嚴身好小莊嚴身. 若說大者

則已說小. 復次相粗好細. 衆生見佛則見

佛相好則難見. 問. 佛斷衆生吾我. 何故相

好自嚴其身. 答. 旣有妙法莊嚴其心. 身無

相好或恐度者心生□慢. 謂佛身相不具.

不能一心受道. 如器不淨盛好美食人所

不喜. 如臭皮囊盛好寶物. 取者不樂. 是

經名:一九一二

經名:止觀輔行傳弘決卷第六之二

頁數:三三 七

上	欄

故相好自嚴其身. 又心莊嚴開涅槃道. 相好

莊嚴開人天路. 又心莊嚴三界心息. 身莊嚴

者三惡心息. 然此中明三祇百劫. 與俱舍

小異. 俱舍則道樹已前四波羅蜜滿. 至佛果

位二波羅蜜滿. 故頌云. 但由悲普施. 被析

身無忿. 讚歎底迦佛. 次無上菩提. 六波羅

蜜多於如是四位. 一二又一二如次修圓

滿. 初一謂布施. 次二謂戒忍. 次一謂精進.

次二謂禪智. 如次對四句. 由讚歎底迦其

超九劫. 故從毘婆尸佛九十一劫禪智二波

羅蜜滿. 若準大論三阿僧祇六波羅蜜滿.

不相違耶. 亦無相違. 大論三僧祇但是事

禪事智滿耳. 若至樹王下亦是緣理禪智始

滿. 俱舍云. 因時已斷八地惑者. 旣未斷有

頂但用有漏. 故大論沒前有漏之名至樹

王下. 方云用三十四心斷三界見修之惑.

故知爾時方得無漏. 今文且以大論所斥

立三藏菩薩義. 故且存之名爲伏道. 半字

者. 引證唯小. 第五云. 譬如長者唯有一子

心常愛念. 將詣明師. 懼不速成. 尋便將還.

以愛念故晝夜慇懃. 敎其半字而不敎誨

毘伽羅論. 力未堪故. 合喩云. 言半字者謂

九部經. 毘伽羅論謂方等典. 釋云. 1此論是

字本. 河西云. 世間文字之根本也. 典籍音

聲之論宣通四辨. 訶責世法讚出家法. 言

辭淸雅義理深[&FFFF]#. 雖是外論而無邪法. 將

是善權大士之所爲也. 故以此論喩方等

經. 法華稱二十年等者. 約人卽權同二乘.

約理卽眞俗二諦. 約惑則見思俱破. 問. 二

中	欄

義可爾二十云何. 答. 二乘各有十智. 又斷

見一無□一解脫. 斷思九無□九解脫. 貧所

樂法等者. 如耕夫無帝王之念. 織婦絶皇

后之窺. 二乘亦爾. 法華已前雖聞雖說. 自

鄙絶分而無希取. 次通敎四門. 初是有門.

云而有幻化卽有門正體. 如是下破惑結

成. 若言假實下空門正體. 如此下破惑結成.

若明一切法下空有門體. 如是下破惑結成.

旣言下非空非有門體. 如此下破惑結成. 初

有門中云諸法不生而般若生者. 大論六十

二先引經云. 身子白佛言. 云何生般若波

羅蜜. 佛言. 色不生般若波羅蜜生. 乃至一

切種智不生般若波羅蜜生. 身子問. 云何色

不生等. 佛言. 色不起不生不得不失. 乃至

種智亦如是. 是爲般若生. 生卽是有故證

有門. 雖具三敎今意在通. 空門中云乃至

涅槃亦如幻化者. 大論五十三引經云. 諸天

子念. 誰應聞須菩提說. 須菩提知諸天子

念. 語諸天子云. 如幻如化如是聞法. 乃

至涅槃亦如幻化. 論釋云. 佛於一切衆生

中第一. 涅槃於一切法中第一. 以二法名

字從因緣生故. 假令有法勝涅槃者能

令如幻. 何肉涅槃. 以無有法勝涅槃故假

設言之. 斥三藏如文. 體而論破者. 此通伏

難. 難云. 通人旣觀諸法如幻. 幻本不生今

無所滅. 名之爲體. 體則非破. 今何故云

體破見思名破法遍. 答. 此約卽體而論破

也. 不破而破故云體破. 次引證中云火焰

等者□證四門不可取也. 乃至釋第一義

下	欄

中. 云一切實等四句. 四門入池等. □此意

也. 故讚般若偈云. 般若波羅蜜譬. 如大火

聚四邊不可取. 無取亦不取. 一切取悉捨.

是名不可取. 不可取而取. 是卽名爲取. 釋

曰. 初句明實相般若. 卽是所通. 次句譬所

通也. 第三句譬能通不可取也. 第四句門

觀俱亡. 第五句能所俱亡. 第六句總結. 第

七八句明無取故名爲得2八義亦兼三且

釋成通. 若不下明門體離諍. 問答下與三

藏辨異. □字3(丁朗切)謂朋□也. 有門□有而

揆空. 空門□空而撥有. 亦名如實巧度等

者. 大論第七作巧拙二醫譬云. 如用計藥

名爲拙度. 用□術者名爲巧度. 亦如二渡

若用草筏名爲拙渡. 用方舟者名之爲

巧. 雙舟曰方. 聲聞化人苦行頭陀. 初中後

夜勤心禪觀. 苦而行道名爲拙度. 菩薩化

人觀諸法實. 無縛無解心得淸淨. 名爲巧

度. 巧如喜根拙如勝意. 巧拙相形雖復若

是. □心量行無令濫非. 此斥小宗事相

頭陀專根本禪無常等觀. 苦勵身口不知

諸法畢竟淸淨. 此以衍敎用斥拙度. 行道

之人善自斟酌. 三獸渡河者大經譬也. 三人

如獸眞如水底. 象雖得底仍分二別. 小象

得泥通菩薩也. 大象得實卽見不空. 見不

空者. 復有二種. 謂但不但. 今文且用得泥

菩薩以共二乘. 次別四門中初略辨異. 大

經下辨4行相. 經云聞大涅槃有無上道

等. 具如釋籤明聖行中. 今云事相次第不

殊三藏者. 且如戒定及生滅慧. 此三聖行全

經名:一九一二

經名:止觀輔行傳弘決卷第六之二

頁數:三三八

上	欄

如三藏. 若無生等三慧聖行則異三藏. 今從

初說故云不殊. 復約敎道初不知圓. 餘如

釋籤次第五行也. 初門中云解脫者卽是不

空等者. 是大經第五百句解脫中文. 彼百解

脫總而言之不出四門. 而多明非有非無.

當知百句是能通門. 三德涅槃是所通理. 以

彼百句義兼圓別. 故使今在別門引之. 如

來藏十喩者. 二文不同. 諸文引用. 或云佛

藏者隨語便耳. 文在方等如來藏經中. 彼

經一卷佛爲金剛藏菩薩說. 文雖有十義

但似九. 以初二文同一義故. 初文云. 我以

佛眼觀一切衆生. 諸煩惱中有佛智眼有

如來身. 結跏趺坐儼然不動. 善男子. 譬如

天眼觀未敷華中有如來. 除□華已便得

顯現. 佛見衆生亦復如是. 已下九譬總有

九番長行偈頌各四五行. 今略從要各取一

行令知喩相. 初云. 譬如萎變華其華未開

敷. 天眼者觀見如來身無染. 二云. 譬如巖

樹蜜無量蜂圍□. 善方便取者先除彼群蜂.

三云. 譬一切粳糧皮[&FFFF]#未除蕩. 貧者猶賤

之謂爲可棄物. 四云. 如金在不淨隱沒

莫能見. 天眼者乃見卽以告衆人. 五云. 譬

如貧人家內有珍寶藏. 主旣不知見寶復

不能言. 六云. 譬如菴羅果內實不毁壞. 種

之於大地必成大樹王. 七云. 譬如持金像

行詣於他方. □以弊穢物棄之於曠野. 八

云. 譬如貧女人色貌甚醜陋. 而懷貴相子

當爲轉輪王. 九云. 譬如大冶鑄無量眞金

像. 愚者自外觀但見焦黑土. 文中各以佛

中	欄

性合喩. 若尼1楗經云. 有城名鬱□廷. 王

名嚴熾. 有大薩遮來入其國. 王出遠迎. 其

見王已坐一樹下. 王見致敬. 因爲王說治

國之法. 乃至爲王說佛身相及種性等. 乃

至令王觀如來身云. 大王當知依煩惱身

觀如來身. 依陰界入觀如來身. 何以故. 此

身卽是如來藏故. 一切煩惱諸垢藏中佛性

滿足. 如石中金. 木中火. 地中水. 乳中酪. 麻

中油. 子中禾. 藏中金. 模中像. 孕中胎. 雲中

日. 是故我言煩惱之中有如來藏. 尼*楗經

中雖亦有於如來藏名. 十喩亦與今文大

同. 然旣引弊帛薩遮中無. 故知應是引方

等經也. 涅槃非有等者. 涅槃非是能名所

名. 故云非有. 因俗施設名涅槃有. 旣非色

聲云何而言見妙有色聞涅槃名. 如水酒

酪甁等者亦百句文. 彼文云. 又解脫者名曰

不空. 如水酒酪蘇蜜等甁. 無水等時猶故得

名爲水等甁. 如是等甁不可說空及以不

空. 若說空者則不得有色香味觸. 若說不

空而實無有水酒酪等. 非有非無門中言

絶四等者. 意指中爲所證之理. 理無四故.

尙無四句焉有百非. 此第四門雖四句攝.

今約理說故云絶四. 乃至有門亦復如是.

故引大經非常非斷名爲中道. 以證於理

復是雙非. 如此下判得失也. 若得意者得

入初地名爲見實. 若不得意但成地前方

便位耳. 若準前明三藏四門. 一一門後各

明得失. 爲離煩文於此總明. 次明圓四

門中初辨同異. 云何下總徵起. 觀見思下正

下	欄

釋也. 初明有門. 卽指見思爲不思議因緣

生法. 生法卽假. 假是有門. 以無空中而不

假故. 故云乃至第一義亦是因緣. 大經下引

證也. 三菩提法尙是因緣故知一切無非有

也. 次空門中云三諦者. 亦是三諦皆空故

也. 亦是假中皆空故也. 言我及涅槃此二皆

空者. 我卽是俗涅槃卽眞. 二諦俱空唯有中

空. 中空亦空故云空病亦空. 此卽三諦俱空

故也. 次亦空亦有門者. 一中一切中約雙照

說名第三門. 無有眞實亦空也. 分別不盡亦

有也. 次引多文以爲證也. 一微塵中亦空

也. 大千2卷亦有也. 第一義亦空也. 善分別

亦有也. 大地一亦空也. 種種芽亦有也. 無

名相亦空也. 假名相亦有也. 乃至佛亦空也.

但有字亦有也. 旣約中道雙照二諦. 一切無

非亦空亦有. 次非空非有門者. 亦是一中一

切中約雙非說名第四門. 空有乃至非空非

有餘三門中. 皆云一有一切有等. 唯第三門

言雖稍隱意實周具. 云何下明門互融. 且

寄四門別說其相. 三諦之理一一無虧. 所

以者何下釋也. 何以故. 一門卽是三門故也.

初擧因緣. 因緣卽空. 空卽是假. 假卽法界.

今論行相四悉隨便根性各別隨依一門.

初依敎門途轍大體. 一切且以無生爲首.

今明敎旨辨十六門俱斷見思. 故料簡之

出其元意. 意在圓門故通列四. 又敎敎雖

四隨敎曲論. 一一敎中初入復別. 故四念處

云. 藏多用有通多用空. 別敎多用亦空亦

有. 圓敎多用非空非有. 又但以空有相對

經名:一九一二

經名:止觀輔行傳弘決卷第六之二

頁數:三三九

上	欄

說者. 藏別兩敎多依有門. 通圓兩敎多依空

門. 但須分別界內界外. 偏用雖爾復順大

途. 是故今文無生爲首. 文中復須具足列

四. 爲偏簡故是故通列. 如上下結成無生.

若爾下開權也. 先徵起. 次正開. 三引證. 若

爾. □應引法華文以證顯實. 何須復引大

品淨名. 答. 彼部中實不殊法華. 所顯實同

故得爲證. 旣引法華開諸權已. 淨名大品

何權不開. 故開彼權還入彼實. 卽是法華

權意本實. 他人不說此十六門. 將何以爲

能通之路. 破假不同混然難曉. 將何以簡

諸空諸有. 乃至諸敎非空非有. 如上所說且

寄一法以之爲式. 若睹諸敎準例可從.

又此十六門藏通圓三. 隨所列門卽可爲

觀. 唯別1聞門稍異前後. 如今所列. 但是

且論初心斷見思異. 若論遠理直在敎道.

期心極果緣理生信. 卽以所信立爲四

門. 衆生理具爲惑所纏. 初心頓聞而修漸

行. 至十行後方始造修. 向末地初薄證少

分. 信後習觀初斷見思具如藏通. 故云次

第不殊三藏. 從初至後歷十六門. 自行化

他或橫或□. 若得下開說卽理以結門意. 引

證如文. 上無生下總結用門本意. 此言依

無生門者. 卽前大經圓無生門□破見思. 卽

□而非橫□皆攝一切. 若□□破未涉餘

惑. 若得元意本在圓融. 故於此中具列諸

門破見思位 先簡後會. 故圓四門皆達見思

卽是法界□具三諦. 恐人迷旨故於此中

卽示門意. 若得意者. 終日次第意非次第.

中	欄

故云非方便門. 此卽第三示文旨歸. 若銷

文勢不可於一一句見. 一一品思頻論文

旨. 若修觀者. 及尋文旨. 不可一句迷於妙

體. 故四念處中間曰. 若爾. 應直說大何故

先小. 答. 經具二意. 若先大者如照高山

純被於大. 仍兼利鈍二機不同. 若先小者

如初鹿苑. 然今先小其意有十. 一爲用故.

亦如淨名中先爲俗衆. 二爲破故. 先2弟子

之砧. 後淨名之3椎. 三爲攝故. 如淨名室內

先說無常. 四爲會故. 大品會宗皆摩訶衍.

五爲開故. 如法華中決了諸法. 六爲學者

識內外典離邪曲誤. 七爲知故. 知佛方便

不應輒破. 八示末代坐禪內證. 邪正空別.

九爲學者識於內外孟浪行說. 十爲學者

識大小門成遍習故. 今約自行似闕前

三. 兼於利他全須十意. 爲此意故應遍

立門. 應以此意該通上下○次明入假

破遍. 初文意者大悲利物. 是故二乘但住於

空. 不能從空出假利物. 簡小正明出假

意如文. 善巧下示假觀相. 空中種樹者譬

出假相. 旣以大悲爲利衆生. 應於生死

善巧方便. 如空中種樹知病識藥. 大論二

十八引綱明菩薩經云. 舍利弗白佛. 是菩

薩所說有能解者. 得大功德. 何以故. 是菩

薩乃至得聞其名得大利益. 何肉聞其所

說法耶. 世尊. 如人種樹不依於地而欲

令其華果枝葉成果實. 者. 是難可得. 諸法

行相亦復如是. 不著一切而得菩提. 今亦

如是. 菩薩證空而不住空. 能於空中分

下	欄

別藥病. 雖知不實而常運懷. □□相□者

大論云. 菩薩雖行諸法未具佛法故不取

證不取證者謂不住空. 如佛所說. 譬如

仰射虛空箭箭相□不令墮地. 菩薩摩訶

薩以般若箭射三空門. 後以方便箭射般

若箭. 不令墮於涅槃之也. 大悲心厚爲利

衆生. 此卽入假之本意也. 若住下結意○次

入假緣中初云同體哀傷者. 且約出假. 見

衆生苦同於已苦. 名爲同體. 非謂無緣同

實體也. 憶本誓者. 本擬利生策發令憶.

故引二乘以勵先志. 利智者. 應知住空有

棄他過不習法過. 善巧者. 旣出假已不爲

假汚. 令假智牢彊. 精進者. 譬塡本願無

使一念生畏憚想. 次引淨名三慰喩者. 此

是大師判釋淨西名問疾品中爲三慰喩. 所

言三者. 亦名三觀亦名三敎. 言入空者

彼經云說身有苦等. 此約通敎. 亦以三藏

助成於通. 於兩敎中但在菩薩. 二乘無悲

將何慰喩. 於彼文中初約果次約因. 初約

果中謂苦下四行. 說身無常不同凡夫計

之爲常. 不說厭離不同二乘自謂滿足

於身生厭. 說身有苦不說樂於涅槃. 說

身無我而說敎導衆生. 說身空寂不說畢

竟寂滅. □如初釋. 次約因者卽約集諦. 說

悔先罪者. 菩薩爲他理須悔罪. 二乘抵債

不同凡夫順罪不悔不同有部計於罪性

從現入過. 故云不說入於過去. 令諸衆

生觀此因果. □是三假俱順入空. 下入中文

云. 今我病者非眞非有. 衆生病亦非眞非

經名:一九一二

經名:止觀輔行傳弘決卷第六之二

頁數:三四○

上	欄

有. 入假文在空中中間. 故云中間卽是入

假慰喩. 亦名別敎慰喩. □入假文五意具足.

故引別敎證次第假. 彼文三觀□約利他.

是故三觀皆云慰喩. 1今入空卽屬自行. 雖

不引彼意亦大同. 言入假五意者. 經云.

以已之疾憫於彼疾. 證今文中同體大悲

等者. 自悲悲他. 我昔有惑生死輪□. 是故

起悲利彼含識. 同體義者具如前釋. 若以

文旨釋同體者. 見諸衆生體性同已. 與

十方佛體性無殊. 我旣知已衆生不知. 非

誓而誓觀已利彼下之四意準此應知. 問.

以已之疾憫於彼疾. 自旣有疾何能利他.

旣先入空復不應有. 如其無者以已憫彼.

義云何通. 答有二意. 一四住已斷猶有無

明故生念云. 我無明尙爾. 肉衆生見思. 2四

輕憫重是故出假. 二者無明輕四住重. 何

得以輕而憫於重. 但以昔苦3憫彼今苦.

故第二意引經云. 當識宿世無數劫苦. 第

二意者. 如布衣登極知人苦樂. 憶昔四弘

以饒益彼. 故第二意正當今義. 次引經云

當念饒益諸衆生者. 入空則棄他. 人假則

念彼. 次引經云憶所修福念淨命者. 此諸

明具福慧二嚴. 福是福嚴. 淨命是慧. 言淨

命者. 無四邪五邪. 乃至不見中理. 皆名邪

命. 故以慧嚴判屬淨命. 當念於慧憶福

利生. 次引經云勿生憂惱等者. 勸起勇健

心也. 應如經云. 菩薩於生死而有勇. 若

有憂惱或墮二地. 故勸勿憂常起精進. 若

無精進則生退沒. 從空下料簡也. 有法譬

中	欄

合. 初法中云利根鈍根住空出假等. 四句不

同. 譬與法文前後互列. 法中利鈍兩根. 入

空在前入假在後. 譬中入假在前入空在

後. 又法說中入空入假. □利前鈍後. 譬中入

空利前鈍後. 入假鈍前利後. 隨文語便應

無別意. 又法說中乃以利根對於住空. 而

料簡五事者. 利根卽是利智. 住空卽無四

事. 故將利根. 以對四事而爲料簡. 有闕

四事. 未必鈍根. 具四事者未必利根. 次譬

中身力譬利智. 膽勇譬精進. 餘之三事□須

有進. 故且擧進以攝餘三. 亦可膽勇總譬

四事. 以對身力五譬具足. 何能有功者. □

是鈍根聲聞五事都無. 何能有利他之功. 今

住空下合五緣也. 還牒向譬來此帖合. 初

文總云住空出假各兩種者. 具如法譬卽

以利智對四事說. 次具五緣者. 釋第二句

五事具足. 若對前五少不次第. 有親如天

性卽同體也. 有約謂要約卽本誓也. 有策

謂奇謀卽善巧也. 有力謂勇健卽利智也.

有膽謂勇□卽精進也○次入假觀中列

三法者. 闕一不可. 如大經二十三釋第七

功德中云. 善男子. 佛及菩薩爲大醫故. 名

善知識. 何以故. 知病如藥應病授藥. 譬如

良醫善八種術. 先觀病相後授以藥. 大經

敎道眞位故在七地. 今論似位故在地前.

釋知病中初列. 次釋. 釋初根本先起次息.

初又三. 初明見根本. 次從此下明從本起

見. 三從爲此下起成苦集. 自上比下名

爲墮墜. 升比更互名之爲□. 結業爲集墮

下	欄

墜爲苦. 苦集更互如旋火輪. 如旋火輪下明

息. 先譬. 知心下合. 知起因緣中初標. 次釋

中先以能辨所. 所謂內外相. 次正釋. 先釋

外相. 産者養也. 育者收也. 蓄字應作[&FFFF]#謂

積也. 散棄也. 貧者無福無財也. 富者福也.

周禮云. □財也. 形貌下內相. 偉大肥也忽

榮棄位者. 如諸經中捨國城妻子及此方先

代. 若莊子云. 古之所謂得志者. 非軒冕之

謂也. 今之所謂得志者. 軒冕之謂也. 軒冕

在身非性命之有. 物□來寄不可□. 其去

也不可止. 故不可以軒冕肆其意. 破曰.

莊斥今人莊豈非今猶4云來寄而不可

□. 雖似斥彼意在苟心. 心之未會反斥

心者. 與負[&FFFF]#等曲直天別. 與忽榮等是非

倍隔. 樵漁自樂者. 樵如鄭弘. 漁如漁父此

則安貧以自處也. 叩牛干相者. 非理造心

爲干. 輔佐王者曰相. 如□戚邀齊桓公.

乃於城旁飯牛. 至夜叩牛角而歌曰. 南山

岸白石璨. 下5有寒泉文意煥. 中有鯉魚長

尺半. 生不逢堯與舜膳. 短褐□衣齊至□

(故6且切. 亦下晏*切脛也)從朝守牛至夜半長夜漫漫何

時旦. 黃犢黃犢7伍官. 何時用汝爲國相. 桓

公夜聞之召爲國相. 負[&FFFF]#等者. 指事心利

曰邀. 亦古堯反. 伊尹邀相常負[&FFFF]#而語

曰. 若使以我爲國相者. 如[&FFFF]#調味. [&FFFF]#者.

說文云. 三足兩耳調五味之寶器也. 爾雅

云. 絶大者曰?(奴戴*切)漢書郊祀志云. 昔太

昊興一[&FFFF]#象一統. 黃帝作三[&FFFF]#象三才. 夏

禹作九[&FFFF]#象九州. 故伊尹負之以邀湯也.